C 463/18
LV
Eiropas Savienības Oficiālais Vēstnesis
5.12.2022.
Lūgums sniegt prejudiciālu nolēmumu, ko 2022. gada 9. septembrī iesniedza Amtsgericht Wesel (Vācija) – AT, BT/PS GbR, VG, MB, DH, WB, GS (Lieta C-590/22) (2022/C 463/24) Tiesvedības valoda – vācu Iesniedzējtiesa Amtsgericht Wesel
Pamatlietas puses Prasītāji: AT, BT Atbildētāji: PS GbR, VG, MB, DH, WB, GS
Prejudiciālie jautājumi 1) Vai, lai pamatotu tiesības uz kompensāciju saskaņā ar Eiropas Parlamenta un Padomes Regulas (ES) 2016/679 (1) (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula; turpmāk tekstā – “VDAR”) 82. panta 1. punktu, ir pietiekami, ka ir pārkāpta personu, kas prasa kompensāciju, aizsargājoša VDAR norma, vai arī ir nepieciešams, lai papildus pašu tiesību normu pārkāpumam, persona, kas prasa kompensāciju, būtu papildus nelabvēlīgi ietekmēta?
2) Vai saskaņā ar Savienības tiesībām, lai pamatotu tiesības uz kompensāciju par nemateriālo kaitējumu atbilstoši VDAR 82. panta 1. punktam, ir nepieciešams, lai pastāv noteikta smaguma nelabvēlīga ietekme?
3) It īpaši: vai, lai pamatotu tiesības uz kompensāciju par nemateriālo kaitējumu atbilstoši VDAR 82. panta 1. punktam, ir pietiekami, ka personai, kas prasa kompensāciju, rodas bažas, ka VDAR tiesību normu pārkāpumu rezultātā tās personas dati ir nonākuši trešo personu rīcībā, taču to nav iespējams apstiprināt?
4) Vai tas atbilst Savienības tiesībām, ja valsts tiesa, nosakot kompensāciju par nodarīto nemateriālo kaitējumu saskaņā ar VDAR 82. panta 1. punktu, izmanto VDAR 83. panta 2. punkta otrajā teikumā noteiktos kritērijus, kas saskaņā ar formulējumu attiecas tikai uz naudas sodiem?
5) Vai tiesību uz kompensāciju par nemateriālo kaitējumu apmērs saskaņā ar VDAR 82. panta 1. punktu ir jānosaka arī tā, lai piešķirto tiesību apmēram būtu preventīva iedarbība un/vai tiktu novērsta pārkāpumu komercializācija (apzināta uzņemšanās maksāt naudas sodus/kompensācijas)?
6) Vai tas atbilst Savienības tiesībām, ja, nosakot tiesību uz kompensāciju par nemateriālo kaitējumu apmēru saskaņā ar VDAR 82. panta 1. punktu, tiek ņemti vērā tādi vienlaikus īstenoti valsts tiesību normu pārkāpumi, kuru mērķis ir personas datu aizsardzība, bet kuri nav saskaņā ar šo regulu pieņemti deleģētie akti vai īstenošanas akti, vai dalībvalstu tiesību akti, ar kuriem precizē šīs regulas noteikumus?
(1)
Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (OV 2016, L 119, 1. lpp.).
Lūgums sniegt prejudiciālu nolēmumu, ko 2022. gada 15. septembrī iesniedza Verwaltungsgericht Minden (Vācija) – J. O. k-gs/Kreis Gütersloh (Lieta C-596/22) (2022/C 463/25) Tiesvedības valoda – vācu Iesniedzējtiesa Verwaltungsgericht Minden